1821. године ово подручје било је једно од првих која су узела учешће у Грчком Устанку, а у омањем заливу Наварин на југозападу области одиграла се чувена Битка код Наварина 1827. године. Одмах по успостављању државе Грчке образована је и префектура Месенија. Подручје се убрзо почело нагло развијати. И поред тога током 20. века сеоско подручје Месеније је било исељеничко са наглим смањењем становништва услед и даље тешких животних услова. Са друге стране градско подручје Каламате расло је великом брзином, што је довело до великих тешкоћа у развоју града. Последњих деценија некдашња префектура, а данас округ се нашао у нешто бољем положају, пре свега захваљујући изградњи савременог ауто-пута ка Атини и развоју туризма. Са друге стране округ је био и једна од најтеже погођених прилично бројним шумским пожарима током протеклих 2 деценије. Такође, 1967. године снажан земљотрес је погодио север округа.